《予家世居》
宋代·方一夔

家住青溪东复东，林霏岚影暗葱茏。山排闼入蹲苍虎，水抱村流卧玉龙。

田画井疆前后陇，冈横乾艮两三重。客来若问诛茅地，落日云飞第一峰。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。